section_heading: Los Angeles Lakers
paragraph_text: Rush je izabran kao 20. izbor NBA drafta 2002. od strane Toronto Raptorsa, ali odmah je proslijeđen u Los Angeles Lakerse. Rush je bio smatran izborom među prvih 10, ali na draftu je pao za još 10 mjesta. To se slično dogodilo njegovom bratu JaRonu - sveučilišnoj zvijezdi UCLA - koji se prijavio na draft 2000. godine, ali nije bio izabran. U prve dvije sezone imao je ograničenu minutažu, te imao zamjensku ulogu za prve strijelce Kobea Bryanta i Shaquillea O'Neala. Međutim, zbog šuterske preciznosti iza linije za tricu tijekom sezone 2003./04. postao je rezervni igrač u sistemu trenera Phila Jacksonaa. Usprkos porazu Lakersa od Pistonsa u finalu 2004. godine, Rush se pokazao kao dobar strijelac. Za prosječnih 14 minuta po utakmici u doigravanju, gađao je izvrsnih 40% iza linije za tricu. U šestoj utakmici finala Zapadne konferencije protiv Minnesota Timberwolvese 96:90, Rush je s klupe ubacio 18 poena, sve trice (6/7) i odveo Lakerse u finale.<ref>NBA: Lakersi u finalu, malo poznati Kareem Rush čovjek odluke mini|lijevo|Rush u dresu Bobcatsa tijekom primanja lopte.